b'\n_START_ARTICLE_\nSistem Pogodbe o Antarktiki\n_START_SECTION_\nOrganizacija\n_START_PARAGRAPH_\nKasneje je k sporazumu pristopilo \xc5\xa1e 41 dr\xc5\xbeav. Pogodbenice so bodisi posvetovalne, bodisi neposvetovalne; dr\xc5\xbeave v prvi kategoriji so tiste z aktivnim znanstvenoraziskovalnim programom na Antarktiki (29 dr\xc5\xbeav, vklju\xc4\x8dno z 12 prvopodpisnicami), ki pla\xc4\x8dujejo letni prispevek v namenski sklad in imajo glasovalno pravico na sestankih v okviru pogode. Neposvetovalne \xc4\x8dlanice so vabljene na sestanke, nimajo pa finan\xc4\x8dnih obveznosti in pravice odlo\xc4\x8danja._NEWLINE_Vlada Republike Slovenije je konec januarja 2019 sprejela Zakon o ratifikaciji Pogodbe o Antarktiki, s katerim Slovenija pristopa k pogodbi kot neposvetovalna \xc4\x8dlanica. Zakon je stopil v veljavo marca 2019._NEWLINE_V okviru pogodbe delujeta dve svetovalni telesi, Znanstveni odbor za raziskovanje na Antarktiki in Odbor za varovanje okolja. Leta 2004 je bil za administrativno podporo ustanovljen \xc5\xa1e Sekretariat Pogodbe o Antarktiki s sede\xc5\xbeem v Buenos Airesu.'